ο δημος ο σπαλαυθρεων λ[υ]σιαν επιτελου δημητριη στ[ρατ]ηγησαντα των μαγν[η]των α[ρ]ετης ενεκεν και ευνοιας της εις εαυτον. [σ]τρατηγουντος λυσιου μηνος ερμαιωνος ενδεκατη αριστονικος πυθονικου ο υποστρατηγος και οι δημαρχοι αμυντιχος πυθωνος αρχιδημος χαριδημου ειπαν επει λυσιας επιτελου δημητρ[ι]ευς ανηρ καλος καγαθος αιρεθεις κο[ι]νος στρατηγος των μαγνητων εν τε τοις αλλοις πασιν ανεστραπται καλως και ενδοξως αξιως μεν της ιδιας καλοκαγαθιας αξιως δε των προγονων τα τε προς τον ημετερον δημον φιλανθρωπως και ευνοως διακειμενος ικανα τινα λυσιτελη περιπεποηκεν και τοις εντυγχανουσιν αυτωι των παρ ημων ισον αυτον παρεχομενος διατετελεκεν επι δε τουτοις δεδοχθαι τωι δημωι τωι σπ[α]λαυθρεων ινα φαινωμεθα τιμωντες τους εαυτους ευεργετουντας επαινεσαι μεν λυσιαν και στεφανωσαι θαλλου στεφανωι αναγρ[α]ψαι δε και το ψηφισμα εις στηλην λιθινην και [τον] στεφανον κολαψαι και επιγραψαι ο δημος ο σπαλαυθρεων λυσιαν επιτελου δη[μη]τριη στρατηγησαντα των μαγνητ[ων] αρετης ενεκεν και ευνοιας της εις εαυτον. αναθειναι δε την στηλην εν τηι αγοραι πα[ρα] το ιερον της αρτεμιδος της σωτειρας ινα δε παρακολουθηση την του δημου ευνοιαν αποστειλαι προς αυτον ανδρας δυο τους αναδ[ω]σοντας αυτωι του ψηφισματος [τουτου] το α[ν]τιγραφον και οταν παραγενηται εις σπαλα[υ]θρα καλεσαι αυτον επι ξενια περι δε της κατασκευης της στηλης και αναθεσεως πρ[ο]νοηθηναι τους [-]γνη[--]μενους τ[ο δε γι]νομενον εις ταυτα ανηλωμα δουναι [ατ]ταλον τον ταμιαν. εδοξεν και αιρεθησαν [α]ναδωσοντες το ψηφισμα παρμενιω[ν --ο]υ μ[εν]ης πραξιτελου.
Magnesia — Demetrias — decree of Spalauthra — ca. 130-126 BC
 ca. 130-126 BC